Document ID: 31998R1726

UREDBA KOMISIJE (ES) št. 1726/98
z dne 22. julija 1998
o spremembi Uredb (EGS) št. 2037/93 o določitvi podrobnih pravil za uporabo Uredbe Sveta (EGS) št. 2081/92 o zaščiti geografskih oznak in označb porekla za kmetijske proizvode in živila
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) 2081/92 z dne 14. julija 1992 o zaščiti geografskih oznak in označb porekla za kmetijske proizvode živila1, kakor je bila nazadnje spremenjena z Uredbo (ES) 1068/972, in zlasti člena 16 Uredbe,
ker mora za večjo veljavo zaščitenih označb porekla in zaščitenih geografskih oznak ter za obveščanje potrošnikov, biti znak Skupnosti, določen z Uredbo Komisije (ES) št. 2037/933, kakor je bila spremenjena z Uredbo (ES) št. 1428/974, dostopen certificiranim uporabnikom;
ker je, da bi se izognili nejasnostim za potrošnike, zaradi preobilja informacij v kmetijsko-živilskem sektorju, pomembno zagotoviti najnižjo raven standardiziranih informacij, kadar želi pridelovalec ali predelovalec uporabljati sistem geografskih oznak in označb porekla, ki jih uvaja Uredba (EGS) št. 2081/92; ker bi morala proizvajalec in/ali predelovalec imeti na voljo uporabo modelov, določenih v tej uredbi;
ker bi bilo treba za okrepitev verodostojnosti znaka, s katerim so označeni kmetijski proizvodi ali živila, ki izpolnjujejo pogoje za geografsko oznako ali označbo porekla, na nalepki, ki se uporablja za trženje proizvoda, navesti ime kontrolne organizacije;
ker ti dejavniki zahtevajo spremembo Uredbe Komisije (ES) št. 2037/93;
ker so ukrepi, določeni s to uredbo, skladni z mnenjem Regulativnega odbora o geografskih oznakah in označbah porekla,
SPREJELA NASLEDNJO UREDBO:
Člen 1
Uredba (EGS) št. 2037/93 se spremeni:
1. Vstavi se naslednji člen 5b:
'Člen 5b
Znak Skupnosti, naveden v členu 5a, obsega modele v Prilogi I, delu A k tej uredbi. Navedbe, ki se lahko uporabljajo z znakom, so navedene v Prilogi I, delu B k tej uredbi, kjer so navedeni tudi ustrezni tradicionalni nacionalni izrazi.
Uporaba znaka Skupnosti in navedb mora biti skladna s pravili, navedenimi v priročniku za logotipe iz Priloge II k tej uredbi, in jih je treba upoštevati pri tehnični izvedbi.`
2. Vstavi se naslednji člen 6a:
'Člen 6a
Država članica lahko določi, da mora biti ime kontrolnega organa, navedenega v členu 10 Uredbe (EGS) št. 2081/92, ki sodi v njeno lastno strukturo kontrole, označeno na nalepkah kmetijskega proizvoda oziroma živila.`
3. Besedilo, ki je priloženo tej uredbi, se s tem doda kot Priloga I in II.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. julija 1998

Labels: 3
17
15
6